# Datganiad i'r wasg ar gyfer grantiau bach a phas ail rownd

Gallwch ddefnyddio'r templed yma i greu datganiad i'r wasg ar gyfer eich prosiect. Mae'r adrannau a amlygwyd yn egluro pa wybodaeth y dylid ei rhoi ym mhob adran ac mae enghreifftiau wedi'u cynnwys. Dylid rhoi eich gwybodaeth berthnasol eich hun yn lle'r testun mewn cromfachau.

Ar ôl ei llenwi, anfonwch at eich Rheolwr Buddsoddi a Swyddfa'r Wasg yng Nghronfa Treftadaeth y Loteri Genedlaethol a fydd yn trefnu i'w cymeradwyo ac ychwanegu dyfyniad os oes angen.

## Logos

Rhowch logo eich sefydliad wrth ochr logo Cronfa Treftadaeth y Loteri Genedlaethol ar frig y dudalen.

## Embargo

Os hoffech i'r stori gael ei chyhoeddi ar ôl dyddiad penodol, gallech gynnwys dyddiad ac amser embargo fel na chaiff y stori ei chyhoeddi’n gynnar.

Peidiwch â’i chyoeddi tan (amser) ar (dyddiad)

## Teitl

Dylai'r teitl adrodd y stori mewn ychydig o eiriau. Osgowch unrhyw beth sy'n rhy greadigol oherwydd efallai na fydd yn esbonio'r grant yn iawn.

**(Enw prosiect neu enw'r sefydliad) yn derbyn grant o £XXX gan Gronfa Treftadaeth y Loteri Genedlaethol i weithredu / creu / adfer / gwarchod / digideiddio / trawsnewid / ac ati (enw'r prosiect)**

## Prif destun

Dylai’r paragraff cyntaf gynnwys yr holl wybodaeth allweddol am y grant. Pwy sydd wedi’i dderbyn, ble rydych wedi’i seilio, beth fydd y prosiect yn ei wneud a phryd fydd y gwaith yn dechrau/yr adeilad gorffenedig yn cael ei ail-agor.

Enghraifft: Heddiw, cafodd (enw'r sefydliad) grant Cronfa Treftadaeth y Loteri Genedlaethol o (swm grant) ar gyfer prosiect treftadaeth cyffrous, (enw'r prosiect), yn (lleoliad y prosiect). Diolch i’r arian a godwyd gan chwaraewyr y Loteri Genedlaethol, mae'r prosiect yn canolbwyntio ar darddiad tafodiaith y gogledd ddwyrain a'i effaith ar hunaniaeth yr ardal.

Ymhellach i lawr yn y cyhoeddiad, rhowch ddisgrifiad byr o’r prosiect. Osgowch wybodaeth bensaernïol neu wyddonol fanwl. Cadwch at fanteision addysgol a chymunedol sydd o ddiddordeb i bawb ac osgowch jargon. Dylech gynnwys gwybodaeth am gyfleoedd i wirfoddolwyr a’ch staff, cyrsiau/gweithdai hyfforddiant/addysgol, a dysgu sgiliau newydd.

Enghraifft: gyda chymorth Cronfa Treftadaeth y Loteri Genedlaethol, bydd y prosiect yn galluogi pobl ifanc lleol i ddarganfod tarddiad ac archwilio hanes ymadroddion a geiriau cyffredin megis 'syrcin' (gwasgod), 'hws' (crasfa) a 'bradgyfarfod' (annwyd drwf, cryd), sy'n dal i gael eu defnyddio mewn sgwrs bob dydd yn y Gogledd ddwyrain.

Ychwanegwch rywfaint o wybodaeth hanesyddol ddiddorol – pam fod y lleoliad/adeilad/darn yma o’ch treftadaeth yn bwysig?

Mae (enw'r sefydliad) yn sefydliad sy'n gweithio gyda phobl ifanc yn eu helpu i ddysgu drwy ddatblygu sgiliau cyfryngol a chyfathrebu a bydd yn helpu 80 o gyfranogwyr ifanc o bob rhan o'r ddinas i gymryd rhan yn y prosiect yms. Gan weithio gyda gweithwyr proffesiynol ym maes treftadaeth o lyfrgell Dinas Newcastle, bydd y rhai sy'n cymryd rhan yn y gwaith yn cael cipolwg dyfnach ar y rhan hon o'u hanes nas ymchwiliwyd iddi'n flaenorol, yn ogystal â dysgu sgiliau cyfathrebu newydd gwerthfawr iddynt i'w defnyddio wrth iddyn nhw ddatblygu eu gyrfaoedd.

## Dyfyniadau

Ychwanegwch ddyfyniad o’ch sefydliad: cadwch y peth yn fyr, mewn iaith naturiol a brwdfrydig. Anelwch at greu ‘tameidiau sain’ gall y cyfryngau eu defnyddio.

Enghraifft: Wrth sôn am y dyfarniad grant, dywedodd (enw llefarydd y prosiect): "Rydym yn hynod falch ein bod wedi derbyn y gefnogaeth yma diolch i chwaraewyr y Loteri Genedlaethol. Mae'r ganolfan gymdeithasol wedi rhoi lle i'r pentref ar gyfer adloniant byw, cyfarfodydd cyhoeddus a gweithgareddau grŵp mawr am y 100 mlynedd diwethaf, ac mae'n wych gwybod ein bod ni gam yn agosach at ei gadw am ganrif arall."

## Nodiadau i olygyddion

Mae ‘Nodiadau i olygyddion’ yn ffordd ddefnyddiol o gynnwys rhagor o wybodaeth gefndirol am eich sefydliad a Chronfa Treftadaeth y Loteri Genedlaethol. Dylech bob amser ddefnyddio paragraff Cronfa Treftadaeth y Loteri Genedlaethol yn union fel y darperir.

## Nodiadau i olygyddion

### Ynglŷn â (enw eich sefydliad)

(Rhowch wybodaeth am eich sefydliad)

### Ynglŷn â Chronfa Treftadaeth y Loteri Genedlaethol

### Fel ariannwr treftadaeth penodedig mwyaf y Deyrnas Unedig, gweledigaeth Cronfa Treftadaeth y Loteri Genedlaethol yw gwerthfawrogi a gofalu am dreftadaeth a’i chynnal ar gyfer pawb, nawr ac yn y dyfodol, fel y nodir yn ein cynllun strategol, Treftadaeth 2033.

### Dros y deng mlynedd nesaf, mae'r Gronfa Treftadaeth yn bwriadu buddsoddi £3.6 biliwn a godir ar gyfer achosion da gan chwaraewyr y Loteri Genedlaethol i greu buddion ar gyfer pobl, lleoedd a'r amgylchedd naturiol.

### Mae'r Gronfa Treftadaeth yn helpu i warchod, trawsnewid a rhannu’r pethau o’r gorffennol sy’n bwysig i bobl, o amgueddfeydd a lleoedd hanesyddol poblogaidd, ein hamgylchedd naturiol a rhywogaethau bregus, i’r ieithoedd a thraddodiadau diwylliannol sy’n dathlu pwy ydym ni.

### Mae'r Gronfa Treftadaeth yn angerddol dros dreftadaeth ac wedi'n hymrwymo i ysgogi arloesedd a chydweithio er mwyn gwneud gwahaniaeth cadarnhaol i fywydau pobl heddiw, tra'n gadael etifeddiaeth barhaus i genedlaethau'r dyfodol ei

### mwynhau. Dilynwch @HeritageFundUK ar [Twitter](https://twitter.com/HeritageFundUK), [Facebook](https://www.facebook.com/HeritageFundUK) ac [Instagram](https://www.instagram.com/heritagefunduk/) a defnyddiwch #CronfaTreftadaethyLoteriGenedlaethol [www.heritagefund.org.uk/cy](www.heritagefund.org.uk/cy%20).

## Rhagor o wybodaeth

Ychwanegwch fanylion cyswllt y gall y cyfryngau eu defnyddio i gael rhagor o wybodaeth

## Rhagor o wybodaeth

I gael rhagor o wybodaeth, delweddau a chyfweliadau, cysylltwch â (enw'r person cyswllt) yn (y sefydliad) ar (rhif ffôn a chyfeiriad e-bost).